**Električky série 28 – 33** sú dvojnápravové obojsmerné električky klasickej koncepcie, ktoré boli vyrábané firmou Brno-Královopolská továreň na stroje a vagóny (dnes Královopolská) pre Spoločnosť moravských miestnych dráh (SMMD, dnes Dopravný podnik Ostrava).

Historické pozadie
------------------

V polovici 20. rokov 20. storočia elektrifikovali SMMD trať Svinov – Klimkovice, vďaka čomu nastala potreba nových vozňov pre zaistenie dopravy. Preto bolo objednaných šesť motorových vozňov, ktoré boli postavené u výrobcu, ktorý je potom následne dodal bez elektrickej výzbroje ku Spoločnosti moravských miestnych dráh. V jej dielňach im dosadili výzbroje, ktoré boli osvedčené od Česko-slovenských závodov Brown-Boveri akc. spol. v Drásove.

Konštrukcia
-----------

Vozňová skriňa bola tvorená oceľovými profilmi a drevenou kostrou. Okenné stĺpiky boli oplechované, vonkajšia spodná časť bočníc bola obložená morenými drevenými peřejkami. Okná bola uchytená do dreveného rámu. Krajné okná v interiéri boli spúšťacie. Strechu tvorili drevené palubovky, ktoré boli z vonkajšej strany pokryté plátnom. Steny oddeľujúce plošiny a salón pre cestujúcich boli drevené s jednodielnymi posuvnými dverami. Sedadlá boli priečne usporiadané 2+1. Plošiny vozňa boli oproti predtým dodaným vozňom predĺžené, čo bola výhoda, ďalej boli uzatvárané, ako u prvých vozňov vôbec, posuvnými dverami. Odpory boli umiestnené pod podlahou vozňa.

Elektrická výzbroj bola u vozňov vyrobených v KPS Brno od firmy BBC, vozne boli vybavené riadiacimi kontrolérami B 40 a stýkačovými kontrolérami P 4. Ďalej výzbroj pozostávala z dvojice motorov typu GTM 3i. U vozňov vyrobených v Kopřivnici boli riadiace kontroléry od ČMK typu KSV 55 a trakčné motory TM60 o zhodnom výkone ako predchádzajúci typ motorov. Všetky vozne boli z výroby vybavené lýrovým zberačom.

Dodávky
-------

V rokoch 1926 – 1927 bolo vyrobených celkom 6 motorových vozňov série 28 – 33.

| Súčasný stať | Mesto | Stránka | Výrobca | Roky dodávok | Počet vozňov | Evidenčné číslapri dodaní | Poznámky | Zdroj |
| --- | --- | --- | --- | --- | --- | --- | --- | --- |
| Česko  Česko | Ostrava | stránka | KPS Brno | 1926 | 2 kusy | 28 – 29 | Riadiace kontroléry BBC B 40 |  |
| 1927 | 2 kusy | 30 – 31 |
| Kopřivnická vozovka | 1927 | 2 | 32 – 33 | Riadiace kontroléry ČMK KSV 55, motory TM 60 |

Prevádzka
---------

Vozne sa v prevádzke podrobili niekoľkým úpravám. Koncom 20. rokov 20. storočia došlo k premiestneniu rozjazdových a brzdových odporníkov na strechu a začiatkom 30. rokov bol zmenený náter medziokennej časti z zelenej na žltú. Neskôr jeden rad zdvojených sedadiel nahradila pozdĺžna lavica. Po roku 1945 postupne boli vozňom vymieňané lýrové zberače za pantografy. V 50. rokoch im boli dosadené smerové svetlá a v polovici 60. rokov boli upravené pre samoobslužnú prevádzku.

Vozeň ev. č. 31 bol vyradený z osobnej dopravy v roku 1968 a potom bol nasadený ako pluh. V roku 1988 bol prečíslovaný na ev. č. 8031. Bol využívaný do roku 1997, následne bol vyradený a bolo mu demontované zariadenie z interiéru. Od tej doby stojí zatiaľ bez využitia a čaká na rekonštrukciu.

Historické vozne
----------------

| Pôvodnáprevádzka | Evidenčné číslo | Súčasný majiteľ | Rok výroby | Historickýod roku | Poznámky | Zdroj |
| --- | --- | --- | --- | --- | --- | --- |
| Ostrava | 31 | DPO | 1927 | 1997 |  |  |
| 33 | TMB | 1927 | 2000 | Vozeň v stave služobného vozňa ev. č. 8033 |  |

* Vozeň ev. č. 31 DPOVozeň ev. č. 31 DPO
* Vozeň ev. č. 8033 (33) v depozitári TMB v LíšniVozeň ev. č. 8033 (33) v depozitári TMB v Líšni

Referencie
----------

1. 1 2  LOSOS A KOL.. *Atlas tramvají*. 1. vyd. [s.l.] : NADAS, 1981. S. 183.
2. 1 2   Tramvajový motorový vůz č. 31. *Dopravní podnik Ostrava a.s.*. Dostupné online [cit. 2018-06-03]. (po česky)
3. ↑   *Vůz DP Ostrava #31 (KPS Brno mv)* [online]. [Cit. 2018-12-14]. Dostupné online.
4. ↑   *Vůz TMB #8033 (Vagónka Kopřivnice MV)* [online]. seznam-autobusu.cz, [cit. 2018-12-14]. Dostupné online.

* *Tento článok je čiastočný alebo úplný preklad článku Tramvaje KPS série 28–33 (Ostrava) na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Električky KPS série 28 – 33 (Ostrava)**

| * z
* d
* u
Električky vyrábané Královopolskou strojárňou v Brne |
| --- |
| Motorové | električky série 1II – 5II (1903, Brno) • električky série 6II – 7II (1904, Brno) • električky série 18 – 21 (1904, Ostrava) • električky série 74II – 149, 151 – 152, 400 – 405 (1926 – 1946, Brno) • električky série 28 – 33 (1926 – 1927, Ostrava) • električky série 46 – 48 (1931 – 1938, Teplice) • električky série 36 – 65 (1944 – 1951, Ostrava) • električky 4MT (1950 – 1954, Brno) |
| Vlečné | vlečné vozne série 251 – 260 (1928, Brno) • vlečné vozne série 50 – 51 (1931, Most) • vlečné vozne série 261 – 296 (1939 – 1947, Brno) • vlečné vozne série 81 – 85, 186 – 220 (1942 – 1951, Ostrava) • vlečné vozne série 40 – 45 (1950, Olomouc) • vlečné vozne série 297 – 326 (1950 – 1951, Brno) |
| Ostatné | kropiace vozne série 1 – 3 (1923 – 1928, Brno) |